பெரிபெரி
{{Infobox_Disease
 |  Name           = பெரிபெரி
 |  Image          =
 |  Caption        = ஆசிய நாட்டவரே பெரும்பாலும் இந்நோயால் பாதிப்படைகின்றனர்.
 |  DiseasesDB     = 14107
 |  ICD10          = {{ICD10|E|51|1|e|50}} 
 |  ICD9           = {{ICD9|265.0}} 
 |  ICDO           = 
 |  OMIM           = 
 |  MedlinePlus    = 
 |  eMedicineSubj  = ped
 |  eMedicineTopic = 229
 |  eMedicine_mult = {{eMedicine2|med|221}} 
 |  MeshID         = D001602 
 }}
 '''பெரிபெரி''' (''Beriberi'') [[தயமின்]] என்னும் [[உயிர்ச்சத்து]] பி1 [[உணவு|உணவில்]] குறைவாக எடுக்கப்படுவதால் ஏற்படும் [[நோய்]]. தயமின் [[காபோவைதரேட்டு|காபோவைதரேட்டின்]] [[வளர்சிதைமாற்றம்|வளர்சிதை மாற்ற]] வினைகளில் துணை [[நொதியம்|நொதியமாய்ப்]] ''(Co enzyme)'' பங்காற்றுகிறது. [[தசை]], [[இதயம்]], [[நரம்புத் தொகுதி]] போன்றவற்றின் தொழிற்பாட்டிற்கு தயமின் அவசியம். பெரிபெரி நோயில் களைப்பு மிகுதி, சோம்பல் போன்ற அறிகுறிகளுடன் [[சுற்றோட்டத் தொகுதி|இதய இரத்தநாள மண்டலம்]], நரம்பு மண்டலம், தசைத்தொகுதி, [[சமிபாடு|இரையகக்குழலியத் தொகுதி]] ஆகியவையும் பாதிப்படையும்.
 
 == பெயர்க்காரணம் ==
 பெரிபெரி எனும் பெயரின் மூலம் தெளிவாக அறியப்படவில்லை. ஒரு சில கருதுகோளின் படி, &quot;என்னால் முடியாது&quot; எனும் கருத்தைத்தரும் &quot;பரி&quot; (බැරි) எனும் [[சிங்களம்|சிங்களச்]] சொல்லில் இருந்து &quot;என்னால் முடியாது, என்னால் முடியாது&quot; என்கின்ற அர்த்தத்தில் உருவானது என நம்பப்படுகின்றது.&lt;ref&gt;[http://www.faqs.org/health/topics/40/Beriberi.html Beriberi, Information about Beriberi]&lt;/ref&gt;&lt;ref&gt;{{Cite web |url=http://www.etymonline.com/index.php?term=beri-beri |title=Online etymology dictionary |access-date=2011-04-08 |archive-date=2014-02-02 |archive-url=https://web.archive.org/web/20140202223242/http://www.etymonline.com/index.php?term=beri-beri |url-status=dead }}&lt;/ref&gt;  வேறொரு கருதுகோளின்படி, &quot;கடலோடிகளின் ஆஸ்துமா&quot; எனும் கருத்து வரத்தக்க &quot;புர்-பரி&quot; எனும் [[அரபு மொழி|அரேபியச்]] சொல்லில் இருந்து உருவானது எனவும் நம்பப்படுகின்றது.&lt;ref&gt;Cornelis Adrianus Pekelharing, Cornelis Winkle: &quot;Beri-beri researches concerning its nature and causes and the means of its arrest&quot;, page 3, 1893&lt;/ref&gt;
 
 == நோய் உண்டாகக் காரணம் ==
 [[File:COLLECTIE TROPENMUSEUM Beri-beri patient waterzucht TMnr 10006753.jpg|thumb| பெரிபெரியால் கால் வீக்கம்]] 
 தயமின் எனப்படும் உயிர்ச்சத்து பி1 குறைபாட்டால் இந்நோய் உண்டாகின்றது.  தவிடு நீக்கப்படாத [[தானியம்|தானிய]] வகைகள்,  [[இறைச்சி]], [[அவரை]] வகைகள், பச்சை [[மரக்கறி]]கள், [[பழம்|பழங்கள்]], [[பால் (பானம்)|பால்]] ஆகியவற்றில் தயமின் இயற்கையாகக் காணப்படுகின்றது. பொதுவாக தவிடு நீக்கிய வெள்ளை [[அரிசி]]யை முதன்மை உணவாக உட்கொள்வோரில் பெரிபெரி நோய் அதிகமாகக் காணப்பட்டுள்ளது. மிகையான [[மதுபானம்|மதுப்]] பயன்பாடு கொண்டோரிலும் இந்நோய் ஏற்படுகின்றது. [[தாய்ப்பாலூட்டல்|பாலூட்டும்]] [[தாய்]]மார்களில் தயமின் பற்றாக்குறை இருந்தால் [[குழந்தை]]யையும் பாதித்து பெரிபெரி உண்டாக வழிஏற்படுத்தும். 
 நீண்டகால வயிற்றுப்போக்கு உடையோர்க்கும் தயமின் குறைபாடு ஏற்படலாம்.&lt;ref&gt;Cole PD, Kamen BA. &quot;Beriberi&quot; interesting!. J Pediatr Hematol Oncol. Dec 2003;25(12):924-6. [Medline].&lt;/ref&gt;
 
 தயமின் பற்றாக்குறை வேறு சில உணவுப்பொருட்கள் பயன்படுத்துவதாலும் ஏற்படலாம், இவ்வுணவுப் பொருட்களில் உள்ள தயமினேசு எனும் [[நொதி]]யானது தயமினைச் சிதைக்க வல்லது, அவ்வாறான உணவுப்பொருட்கள் பச்சை [[மீன்]]வகைகள், [[தேநீர்]], [[காப்பி]], [[வெற்றிலை]]யுடன் பயன்படுத்தப்படும் பாக்கு என்பன ஆகும். ஒரு நாளிற்குப் பல குவளைகள் தேநீர் அருந்துபவர்களுக்கு இந்நோய் ஏற்படலாம். பதப்படுத்தப்பட்ட உணவுவகைகளில் காணப்படும் சல்ஃபைட்டுகளும் தயமினைச் சிதைக்க வல்லது.&lt;ref&gt;[http://emedicine.medscape.com/article/116930-clinical#a0218 emedicine]&lt;/ref&gt;
 
 == பொதுவான நோய் அறிகுறிகள் ==
 உடல்நிறை குறைதல், [[பசியின்மை]], [[மலச்சிக்கல்]], உள எழுச்சி நிலையில் குழப்பம், புலன் உணர்வு பாதிப்பு, உடல் உறுப்புகளில் வலி, சோர்வு, அடிக்கடி ஏற்படும் ஒழுங்கற்ற [[இதயத் துடிப்பு]]. உடல் வீங்குதல் என்பன பொதுவான அறிகுறிகள் ஆகும். குணப்படுத்தப்படாத நோய் [[இதயச்செயலிழப்பு|இதயச்செயலிழப்பையும்]] [[இறப்பு|இறப்பையும்]] கூட உண்டாக்கலாம்.
 
 == நோய் வகைகள் ==
 [[File:COLLECTIE TROPENMUSEUM Beri-beri oedeem van ledematen en voeten TMnr 10006755.jpg|thumb|left|பெரிபெரி நோயுடைய ஒருவரின் அவயவங்களில் ஏற்பட்டுள்ள வீக்கத்தை இப்படத்தில் காணலாம்.]] 
 மூன்று விதமான நோய்வகைகள் உண்டு:
 * ஈரலிப்புப் பெரிபெரி (Wet beriberi), குறிப்பாக இதயக் குழலியத்தொகுதியைப் பாதிக்கும்
 * உலர் பெரிபெரி (dry beriberi ), நரம்புத்தொகுதியைப் பாதிக்கும்
 * கைக்குழந்தைப் பெரிபெரி, வளர்முக நாடுகளில் கைக்குழந்தைகளில் ஏற்படுவது
 === ஈரலிப்புப் பெரிபெரி ===
 இதயக் குழலியத்தொகுதியைப் பாதிக்கும் பெரிபெரியாகும்.  [[குருதி]]க் குழாய்களின் சுவர்கள் நலிவடைதலால் குருதிக் குழாய்கள் விரிவடைந்து உடலில் வீக்கம் உண்டாகும், இதனுடன் இதயத்தின் செயல்திறன் இழத்தலும் ஏற்படும். இது சிலசமயங்களில் கெடுதியில் முடியலாம். ஈரலிப்புப் பெரிபெரியில் அறிகுறிகள்:
 * மிகையான [[இதயத் துடிப்பு]]
 * [[நெஞ்சுவலி]]
 * உடல் உறுப்புகளில் வீக்கம்
 * [[மூச்சுவிடல்|சுவாசச்]] சிரமத்தால் தூக்கத்தில் இருந்து விழிப்படைதல்
 
 === உலர் பெரிபெரி ===
 [[புற நரம்பு மண்டலம்|புற நரம்பு மண்டலம்/சுற்றயல் நரம்புத்தொகுதியில்]] பாதிப்பு ஏற்படுவதனால் உறுப்புச் செயலிழப்பு அல்லது [[பக்கவாதம்]] ஏற்படும். இந்த நிலைமையில் அறிகுறிகள்:
 * நடப்பது கடினம்
 * [[கால்]]களில் அல்லது [[கை]]களில் விறைப்புத் தன்மை
 * கால்களில் உணர்வு அற்றுப்போதல் (பக்கவாதம்)
 * [[வலி]]
 * [[உளவியல்|உளநிலை]] பாதிப்பு, பேச்சுத்திறன் பாதிப்பு, [[நினைவாற்றல்]] குறைதல்
 * எரிச்சலூட்டும் தன்மை
 * சுயமான கண்துடிப்பு
 * வாந்தி
 
 === கைக்குழந்தைப் பெரிபெரி ===
 சத்தமில்லாமல், கண்ணீர் இல்லாமல் [[அழுகை|அழும்]] குழந்தை இதன் அறிகுறியாகும், சிகிச்சை வழங்கப்படாவிடில் இறப்பு நேரிடும்.
 
 ==சிகிச்சை ==
 [[நோய்|நோயின்]] தீவிரத்தைப் பொறுத்து தயமின் உயிர்ச்சத்தை [[மாத்திரை]]களாகவோ அல்லது ஊசிமருந்து மூலமாகவோ கொடுப்பதன் மூலம் நோயைக் கட்டுப்படுத்தலாம். மேற்கொண்டு தயமின் கொண்டுள்ள [[உணவு]] வகைகளைப் பரிந்துரை செய்தல் முக்கியமானது. நோயின் ஏனைய அறிகுறிகள் அவற்றிற்குரிய சிகிச்சை மூலம் கட்டுப்படுத்தப்படுகின்றது.
 
 == படக்காட்சியகம் ==
 &lt;gallery&gt;
 படிமம்:Thiamine_structure.svg|தயமின்
 படிமம்:B_vitamin_supplement_tablets.jpg|வைட்டமின் பி மாத்திரைகள்
 &lt;/gallery&gt;
 
 == உசாத்துணைகள் ==
 &lt;references/&gt;